
Ministru kabineta sēdes protokollēmums

Noteikumu projekts "Grozījumi Ministru kabineta 2022. gada 14. jūnija noteikumos Nr. 349 "Noteikumi par aizdevumu programmu pret Ukrainu vērstās Krievijas militārās agresijas radīto ekonomisko seku mazināšanai""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ekonomikas ministrijai saskaņot ar Finanšu ministriju paziņojumu par pieņemtajiem grozījumiem Ministru kabineta 2022. gada 14. jūnija noteikumos Nr. 349 "Noteikumi par aizdevumu programmu pret Ukrainu vērstās Krievijas militārās agresijas radīto ekonomisko seku mazināšanai" un līdz š. g. 9. novembrim iesniegt to Eiropas Komisijai, izmantojot Eiropas Komisijas pārziņā esošo elektroniskās paziņošanas sistēmu SANI 2.
· 4. Ekonomikas ministrijai sadarbībā ar akciju sabiedrību "Attīstības finanšu institūcija Altum" sagatavot grozījumus programmas "Aizdevumi Krievijas militārās agresijas pret Ukrainu radīto seku uz ekonomiku mazināšanai" rādītāju novērtējumā (pieņemts Ministru kabineta 2022. gada 30. augusta sēdē (prot. Nr. 43  43. §)) saskaņā ar Attīstības finanšu institūcijas likuma 12. panta trešās daļas prasībām un līdz š. g. 16. novembrim iesniegt tos Ministru kabinetā.

